EkBass/fiwiki-20250220-pages-articles huggingface dataset:
Johan Matthias Sundwall

Johan Matthias Sundwall (myös Johann, Mathias, Sundvall) (27. toukokuuta 1793 Turku - 6\. syyskuuta 1843 Helsinki) oli suomalainen filosofi ja professori. Sundwall toimi Turun akatemian teoreettisen filosofian dosenttina vuodesta 1818 ja teoreettisen ja käytännöllisen filosofian apulaisena vuodesta 1825. Hän sai professorin arvonimen vuonna 1829. Samana vuonna hän toimi myös Turun lukion filosofian ja luonnonhistorian lehtorina. Sundwallista tuli Aleksanterin yliopiston teologisen siveysopin professori vuonna 1833. Samaan aikaan hän toimi Maskun kirkkoherrana vuodesta 1833 ja Janakkalan kirkkoherrana vuodesta 1834. Hän oli Turun tuomiokapitulin jäsen vuosina 1829–1833. Sundwallin vanhemmat olivat rovasti, valtiopäivämies Johan Sundwall ja Johanna Fredrika Söderberg.Yrjö Kotivuori, Ylioppilasmatrikkeli 1640–1852: Johan Sundwall. Verkkojulkaisu 2005. (Viitattu 3.6.2020) Hänen puolisonsa oli Johanna Vilhelmina Aejmelaeus (k. 1877). Heidän poikansa oli valtiopäivämies, seminaarinjohtaja Fredrik Sundwall. == Lähteet == Luokka:Keisarillisen Aleksanterin-Yliopiston professorit Luokka:Suomalaiset professorit Luokka:Suomalaiset filosofit Luokka:Vuonna 1793 syntyneet Luokka:Vuonna 1843 kuolleet
Johannes Ihmeidentekijä

Pyhä Johannes Ihmeidentekijä (, oik. Mihail Borisovitš Maksimovitš, ; 4. kesäkuuta 1896 Adamovka, Harkovan kuvernementti, Venäjän keisarikunta – 2. heinäkuuta 1966 Seattle, Yhdysvallat) oli venäläinen emigrantti, asketisti ja ortodoksinen kirkonmies, joka toimi Venäjän ortodoksisen ulkomaalaiskirkon arkkipiispana Shanghaissa, Länsi-Euroopassa ja San Franciscossa. Johannes tunnettiin ihmeidentekijänä. Venäjän ulkomaalaiskirkko kanonisoi hänet pyhimykseksi vuonna 1994 ja Moskovan patriarkaatti vuonna 2008 (Shanghain ja San Franciscon Pyhä Johannes Ihmeidentekijä). == Lähteet == ==Aiheesta muualla== *Bishop Alexander (Mileant): Saint John the Wonderworker Life and miracles of St. John (Maximovich) Archbishop of Shanghai and San Francisco — one of the greatest saints of the 20th century. www.fatheralexander.org Luokka:Ortodoksiset piispat Luokka:Arkkipiispat Luokka:Venäläiset pyhät Luokka:Venäläiset piispat Luokka:Ukrainalaiset piispat Luokka:Shanghain historia Luokka:San Franciscon historia Luokka:Vuonna 1896 syntyneet Luokka:Vuonna 1966 kuolleet
Myynninedistäminen

Myynninedistäminen () on yksi yrityksen markkinoinnin tukitoimista. Se tarkoittaa kaikkia toimenpiteitä, joiden tarkoitus on kannustaa markkinoivan yrityksen myyjiä ja jälleenmyyjiä myymään yrityksen tuotteita tai palveluita tuloksellisemmin ja vaikuttaa myös asiakkaiden ostohalua lisäävästi. Koska tähän voi liittyä myös muun muassa koulutusta, mainontaa ja suhdetoimintaa, on myynninedistämistä usein vaikea erottaa omaksi kokonaisuudekseen yrityksen markkinointikeinojen valikoimassa. Myynninedistämisellä tarkoitetaan useimmin toimenpiteitä, joiden tarkoitus on lisätä myyntiä lyhyellä tähtäyksellä. Yleisimmin myynninedistämiseksi kutsutaan tilapäisiä erikoistoimenpiteitä, kuten myyntikilpailuja tai asiakaskilpailuja, ilmaisnäytteitä tai myyjille tai asiakkaille suunnattuja tapahtumia tai osallistumisia alan messuille.Taloussanakirja: myynninedistäminen, Taloussanomat. Viitattu = 4.9.2014. Myyntihenkilöstöön kohdistettu myynninedistäminen voi tähdätä seuraaviin tavoitteisiin: * lisämyynnin aikaansaaminen **esim. myyntikilpailu, bonusprovisio tai muu tulospalkkaus * myyjien merkki- ja yritysuskollisuuden ylläpito ja vahvistaminen **etenkin jos samat myyjät myyvät myös muiden yritysten vastaavia tuotteita * mainoskampanjoiden huomioarvon lisääminen **esimerkiksi mainoselokuvan teemaa toistava kilpailu * tuotelanseerauksen tulosten parantaminen **esim. myyjien koulutus, myyntimateriaalit tai muu tiedon lisääminen uutuustuotteesta Tuotteen loppukäyttäjiin kohdistetun myynninedistämisen tavoitteita voivat olla: * tuotteeseen tutustumiseen ja sen kokeilemiseen innostaminen **esim. arvonta koeajajien kesken, maistiaiset, tyytyväisyystakuu * ostopäätöksen nopeuttaminen **esim. rajoitetun ajan voimassa oleva tarjous, kylkiäinen * lisämyynnin aikaansaaminen ** esim. paljousalennus, lisävarustetarjous, verkkokaupan suosittelujärjestelmä, jälkimarkkinointi * uusien asiakkaiden löytäminen **esim. palkinto ystävälle suosittelemisesta, messuille osallistuminen * tuotteen käytön lisääminen **esim. uudenlaisten käyttövinkkien antaminen * asiakasuskollisuuden ylläpito ja vahvistaminen **esim. kanta-asiakasedut, bonusjärjestelmä * brändimielikuvan ylläpito ja vahvistaminen **esim. mainoslahjat, oheistuotteet, uutiskirjeet, jälkimarkkinointi Myyntihenkilöstöön ja jakelutiehen painottuvaa myynninedistämistoimintaa sanotaan työntöstrategiaksi () ja loppukäyttäjiin kohdistuviin toimenpiteisiin painottuvaa toimintaa vetostrategiaksi (). Nämä strategiat eivät sulje toisiaan pois, vaan niitä voidaan käyttää myös yhdessä. ==Lähteet== == Aiheesta muualla == Luokka:Markkinointi
Nexus (virolainen yhtye)

Nexus oli vuosina 2003–2006 soittanut virolainen tyttöbändi, joka nousi nopeasti yhdeksi suurimmista popyhtyeistä Virossa. Nexusuksen kokoonpanoon kuuluivat Janne Saar, Merlyn Uusküla ja Helen Randmäe. Uusküla aloitti laulamisen kuorossa. Vuonna 2001 Uusküla voitti yleisön suosikkitittelin "Kaks takti ette" -laulukilpailussa, jossa hän oli nuorin esiintyvä artisti. Randmäe on panostanut enemmän tanssimiseen. Laulamisessa häntä ovat opastaneet virolaiset muusikot Lea Liitmaa ja Kelli Uustani. Saar aloitti laulamisen Viron televisiokanavan ETV:n musiikkipainotteisessa lastenohjelmassa "Laulustuudio". Saar opiskeli myös Nõmmen musiikkikoulussa viulunsoittoa ja otti osaa "Kaks takti ette" -laulukilpailuun. Yhtyeen kaksi ensimmäistä albumia Nii kuum ja Nexus 2 koostuvat pitkälti dance pop -kappaleista. Kolmas albumi Nii head tüdrukud ei tee poikkeaa edeltäjistään rock-vivahteillaan. Vuonna 2005 kesäkuussa Nexus keikkaili yhdessä Toe Tag -ja Terminaator -nimisten virolaisten yhtyeiden kanssa. Vuoden 2006 elokuussa Nexus kertoi lopettavansa toimintansa. Viimeisen keikan yhtye soitti 9. syyskuuta 2006 Tarttossa. ==Diskografia== * Nii kuum (2003) * Nexus 2 (2004) * Nii head tüdrukud ei tee (2005) * Best of Nexus (2006) ==Livebändin jäsenet== * Kristjan Kaasik (Kaska) – kitara * Viljar Norman (Villu) – basso * Boriss Hrebtukov (Borka) – rummut == Aiheesta muualla == * Estmusic Luokka:Virolaiset popyhtyeet
Karl Sederholm

Karl Sederholm (6. kesäkuuta 1789 Tuusula – 27. kesäkuuta 1867 Nefedjevo, Tulan kuvernementti, Venäjä) oli suomalainen pappi ja uskonnonfilosofi. Sederholmin vanhemmat olivat tilanomistaja, kuninkaallinen sihteeri Karl Albrekt Sederholm ja Ulrika Dorotea Olander. Hän kävi Porvoon lukiota ja pääsi ylioppilaaksi Turussa 1807. Sederholm suoritti pedagogian tutkinnon 1808 ja vuonna 1825 hän väitteli tohtoriksi Königsbergissä. Sederholm vihittiin papiksi Etelä-Venäjälle saksankieliseen evankeliseen yhteisöön vuonna 1811. Hänet erotettiin 1820 pappisvirasta ”harhaoppisena”, koska hän vastusti valtaväestön harjoittamaa käännytystoimintaa. Myöhemmin hän toimi Moskovassa ja lähialueilla koulun rehtorina, uskonnonopettajana, saarnaajana ja pastorina. Viimeksi Sederholm asui poikansa luona Tulan kuvernementissa. Sederholm julkaisi useita tutkielmia erityisesti uskonnonfilosofian alalta pyrkien sovittamaan uskonnon ja filosofian yhteen. Sen lisäksi hän kirjoitti oppikirjoja ja runoja sekä käänsi kirjoja. Sederholmin puoliso oli Henriette Johanna Christine Fürstenau (k. 1867). Kenraali Ernst Albrecht Joseph Sederholm oli heidän poikansa. Karl Sederholm oli filosofi Carl Robert Sederholmin (1818–1903) setä. == Lähteet == Luokka:Suomalaiset filosofit Luokka:Suomalaiset papit Luokka:Vuonna 1789 syntyneet Luokka:Vuonna 1867 kuolleet
Nexus

Nexus tai neksus voi tarkoittaa: * Nexus, Henry Millerin romaani vuodelta 1960 * Nexus, tietokonekomponentteja valmistava merkki * Nexus, kuvitteellinen paikka Kuolemanportti-fantasiakirjasarjassa * Google Nexus, Googlen Android- käyttöjärjestelmää käyttäviä laitteita ** Nexus One, Googlen markkinoima älypuhelin ** Nexus S, Googlen markkinoima älypuhelin ** Galaxy Nexus, Googlen markkinoima älypuhelin ** Nexus 4, Googlen markkinoima älypuhelin ** Nexus 5, Googlen markkinoima älypuhelin ** Nexus 5X, Googlen markkinoima älypuhelin ** Nexus 6, Googlen markkinoima älypuhelin ** Nexus 6P, Googlen markkinoima älypuhelin ** Nexus 7, Googlen markkinoima taulutietokone ** Nexus 10, Googlen markkinoima taulutietokone ** Nexus Q, Googlen kotipalvelin * neksus, kielitieteessä subjektin ja predikaatin liitto * The Nexus, showpainijoiden ryhmittymä World Wrestling Entertainmentissa * Nexus-6, fiktiivisiä biologisia robotteja kirjassa Palkkionmetsästäjä ja elokuvassa Blade Runner. * Nexus (selain), Tim Berners-Leen verkkoselain (ent. WorldWideWeb (selain)) * Nexus (Vaihteisto), Japanilaisen Shimanon valmistama polkupyörien kappavaihteisto Shimano (Nexus)) * Nexus, 2C-sarjan psykedeelinen päihde == Musiikissa == * Nexus, argentiinalainen yhtye * Nexus, australialainen yhtye * Nexus, virolainen yhtye * Nexus, serbialainen yhtye * Nexus, englantilaisen Argent- yhtyeen albumi vuodelta 1974 * ”Nexus”, saksalaisen Bethlehem-yhtyeen kappale * ”Nexus”, laulaja Dan Fogelbergin kappale * ”Nexus”, Opshop-yhtyeen kappale * The Nexus, ruotsalais-tanskalaisen Amaranthen toinen albumi, joka sisältää myös samannimisen kappaleen. * Nexus, Blood Stain Childin EP
Syvään päähän

__NOTOC__ Syvään päähän on Eppu Normaalin 14. studioalbumi. Albumista on julkaistu cd-painoksen lisäksi myös digipack- ja vinyylipainokset. Albumilta julkaistiin single ”Jokainen hetki historian”. Levyn kannen on maalannut ”ankkataiteilija” Kaj Stenvall. Koko albumi, lukuun ottamatta rumpuja, on äänitetty Tajukankaalla eli Pantse Syrjän omassa studiossa. Kaikki albumin raidat on säveltänyt Pantse ja sanoittanut Martti Syrjä. Syvään päähän ylitti kultalevyrajan julkaisupäivänään. Levyä myytiin ensimmäisen myyntipäivän aikana lähes 20 000 kappaletta. Albumin myynti ylitti myös syyskuussa platinalevyyn oikeuttavan 30 000 kappaleen rajan. Albumia on tähän mennessä myyty lähes 40 000 kappaletta. == Kappaleet == # # # # # # # # # # # == Kokoonpano == * Martti Syrjä – laulu * Mikko Syrjä – kitara, taustalaulu * Juha Torvinen – kitara * Sami Ruusukallio – basso, taustalaulu * Aku Syrjä – rummut == Arvostelut == * Dome.fi: Dome.fi: Levyarvio * Nyt.fi: Nyt.fi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2007 albumit Luokka:Eppu Normaalin albumit
Clarence Houser

Clarence (Bud) Houser (25. syyskuuta 1901 – 1. lokakuuta 1994) oli yhdysvaltalainen kiekonheiton ja kuulantyönnön olympiavoittaja. Bud Houser on yhä viimeisin mies, joka on voittanut olympiakultaa sekä kiekonheitossa että kuulantyönnössä - naisista samaan ovat myöhemmin yltäneet Micheline Ostermeyer ja Tamara Press. Pariisin 1924 olympialaisissa Houser voitti kuulantyönnön tuloksella 14,995, jonka hän työnsi jo alkukilpailussa. Kiekonheiton voittotuloksen 46,155 Houser heitti myös alkukilpailussa, ja loppukilpailussa kuudesta heittäjästä vain yksi paransi tulostaan mutta hänkään ei sijoitustaan. Suomen Vilho Niittymaa hävisi Houserille 1,205 metriä ja sai hopeaa. Amsterdamin 1928 olympiakisoissa Houser heitti kiekkoa alkukilpailussa kahden pahasti epäonnistuneen heiton jälkeen tulokseen 47,32, joka säilyi voittotuloksena. Suomen Antero Kivi jäi loppukilpailussa hänen tuloksestaan 9 cm:n päähän ja sai hopeaa. 180-senttinen ja 83-kiloinen Houser käytti kiekonheitossa aaltotyyliä, joka muutaman vuoden kuluttua väistyi edistyneemmän ruuvityylin tieltä. Hän heitti vuonna 1926 maailmanennätyksen 48,20, joka pysyi voimassa vajaat kolme vuotta. ==Saavutuksia== * Olympiakultaa kiekonheitossa Pariisissa 1924 ja Amsterdamissa 1928 * Olympiakultaa kuulantyönnössä Pariisissa 1924 * Kiekonheiton ME-tulos 48,20 (Palo Altossa, Kaliforniassa, 3. huhtikuuta 1926) ==Lähteet== * * * * * Luokka:Yhdysvaltalaiset kiekonheittäjät Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1901 syntyneet Luokka:Vuonna 1994 kuolleet
Axel Adolf Laurell

Axel Adolf Laurell (9. huhtikuuta 1801 – 14. huhtikuuta 1852 Helsinki) oli suomalainen filosofi ja teologian professori. Laurell toimi Turun akatemian teoreettisen filosofian dosenttina vuodesta 1826 ja uudestaan vuonna 1830, ja välillä Haminan kadettikoulun alkeiskoulun opettajana vuosina 1828–1830. Hän toimi Helsingfors lyceumin esimiehenä vuosina 1831–1839. Hänestä tuli Helsingin yliopiston dogmatiikan ja siveysopin professori vuonna 1836. Samanaikaisesti Laurell oli myös Halikon (1829–1832, ei astunut virkaan), Siuntion (1836), Inkoon (1839) ja Janakkalan (1843) kirkkoherrana. Laurellin puoliso oli Josefina Fredrika von Kothen (k. 1905). Filosofisesti Laurell oli suuntautunut Hegeliin ja Schleiermacheriin. Laurell perusti filosofisia ja pedagogisia artikkeleita julkaisseen Väktaren-lehden. == Lähteet == Luokka:Keisarillisen Aleksanterin-Yliopiston professorit Luokka:Suomalaiset filosofit Luokka:Suomalaiset teologit Luokka:Vuonna 1801 syntyneet Luokka:Vuonna 1852 kuolleet Luokka:Suomalaiset professorit
Carmen McRae

Carmen Mercedes McRae (8. huhtikuuta 1920, Harlem, New York – 10. marraskuuta 1994 Beverly Hills) oli yhdysvaltalainen jazzlaulaja ja yksi 1900-luvun merkittävimmistä naisvokalisteista. Hänen musiikissaan ilmenee ironiaa ja huumoria naiselta miehelle ja muulle maailmalle, rakkausrunoja ja aggressiivisiakin purkauksia. Hänen tunnetuin laulunsa on tulkinta Dave Brubeckin kappaleesta ”Take Five”. McRaen äiti oli intialainen ja ennen McRaen syntymää kuollut isä costaricalainen. McRae alkoi opiskella pianon soittoa lapsena ja teini-ikäisenä hän pääsi jazzpianisti Teddy Wilsonin oppitunneille. Hän aloitti levyttämisen ja laulamisen saatuaan suosiota Mintons Playhouse jazzklubilla, joka siihen aikaan oli Harlemin suosituin. Elämänsä aikana McRae oli naimisissa kolmesti: rumpaleiden Kenny Clarken ja Kenny Dennisin kanssa sekä basisti Ike Isaacsin kanssa. McRae oli ketjupolttaja ja käytti myös marihuanaa. McRae esiintyi Pori Jazz -festivaaleilla vuosina 1980 ja 1986. == Tuotanto == *Bethelem Records **Carmen McRae (1954) ** Easy to Love (1954) *Decca Records ** Torchy (1955) ** After Glow (1957) ** Mad About The Man (1957) ** Birds of a Feather (1958) ** Boy Meets Girl: Sammy Davis Jr. & Carmen McRae (1958) ** Carmen for Cool Ones (1958) *Kapp Records ** When You're Away (1958) ** Something to Swing About (1959) ** Book of Ballads (1960) *Columbia Records ** Take Five (1961) ** The Real Ambassadors (1962) ** Sings Lover Man and other Billie Holiday Classics (1961) ** Something Wonderful (1962) ** Alive! (1965) *Atlantic Records ** The Great American Songbook (1972) *Verve Records ** Blue Moon (1956) ** Ella Fitzgerald and Billie Holiday at Newport (Reissued with tracks featuring McRae in 2001) ** The Carmen McRae-Betty Carter Duets (1987) *Novus Records ** Carmen Sings Monk (1988) ** Sarah: Dedicated to You (1990) ==Lähteet== Luokka:Yhdysvaltalaiset jazzlaulajat Luokka:Vuonna 1920 syntyneet Luokka:Vuonna 1994 kuolleet
John Anderson (yleisurheilija)

John Anderson (4. heinäkuuta 1907 – 11. heinäkuuta 1948) oli yhdysvaltalainen kiekonheittäjä ja olympiavoittaja. John Anderson voitti kiekonheiton olympiakultaa Los Angelesin 1932 kisoissa. Alkukilpailussa hänen heittonsa kantoivat 47,87, 48,86, jolla hän siirtyi johtoon, ja 49,39. Loppukilpailun ensimmäisellä kierroksella hän heitti lopullisen voittotuloksensa 49,49, sitten 48,72 ja viimeisellä heitollaan 47,98. Loppukilpailussa ranskalainen Jules Noël heitti hyvin lähelle hänen merkkiään, mutta toimitsijat katselivat juuri silloin seiväshypyn loppuratkaisuja ja heiltä jäi ranskalaisen heitto näkemättä ja mittaamatta. ==Saavutuksia== * Olympiakultaa kiekonheitossa Los Angelesissa 1932 (tulos 49,49) * Olympiakisoissa viides kiekonheitossa Amsterdamissa 1928 (tulos 44,87) ==Lähteet== * * ==Viitteet== Luokka:Yhdysvaltalaiset kiekonheittäjät Luokka:Yhdysvaltalaiset olympiavoittajat Luokka:Vuonna 1907 syntyneet Luokka:Vuonna 1948 kuolleet
Kenneth Carpenter

Kenneth (Ken) Carpenter (19. huhtikuuta 1913 – 15. maaliskuuta 1984) oli yhdysvaltalainen kiekonheittäjä ja olympiavoittaja. Ken Carpenter voitti kiekonheiton olympiakultaa Berliinin 1936 kisoissa. Alkukilpailun kolmen kierroksen jälkeen hän oli kolmantena tuloksella 48,98. Loppukilpailussa hänen ensimmäinen heittonsa oli yliastuttu mutta toinen kantoi lopulliseen voittotulokseen 50,48. Viimeisen heiton pituus oli 47,28. Eurooppalaiset heittäjät olivat kilpailun suosikkeja, mutta Yhdysvallat otti kaksoisvoiton, kun Gordon Dunn heitti alkukilpailussa hopeamitalille riittävän tuloksen 49,36. == Saavutuksia == * Olympiakultaa kiekonheitossa Berliinissä 1936 (tulos 50,48) == Lähteet == * Luokka:Yhdysvaltalaiset kiekonheittäjät Luokka:Yhdysvaltalaiset olympiavoittajat Luokka:Vuonna 1913 syntyneet Luokka:Vuonna 1984 kuolleet
Setouchmax

Setouchmax tarkoittaa suurinta laivaa, joka pystyy käyttämään Seton sisämeren satamia. Tämä meri sijaitsee Honshūn ja Shikokun saarten välissä. Tämän saaristomeren, japaniksi Seto naikai, tärkeimmät satamat ovat Kōbe, Okayama, Takamatsu, Tokushima, Matsuyama ja Hiroshima. Setouchi on etelä-japanilainen teollisuusalue, johon kuuluu osia Okayaman, Hiroshiman, Yamaguchin, Kagawan ja Ehimen prefektuureista. Setouchi ei ole hallinnollinen eikä poliittinen kokonaisuus. Setouchmaxiksi kutsutun laivan pituuden tulee olla alle 300 metriä ja syväyksen pienemmän kuin 16,10 metriä. Tällaisen laivan kantavuus on noin 205 000 tonnia. Nämä hyvin suuret irtolastialukset (VLBC, very large bulk carrier) eivät voi käyttää Suezin eivätkä Panaman kanavaa, joten niistä käytetään myös nimitystä capesize. Luokka:Laivatyypit
Help (yhtye)

Help oli suomalainen vuosina 1968-1969 toiminut Eero Raittisen säestysyhtye, joka hajosi kun Raittinen lähti Kirkan ja Anki Lindqvistin Rock and Roll Circus -kesäshow’hun 1969, jossa oli jo oma taustayhtye. Yhtye koottiin uudelleen 'viikonloppubändiksi' Raittisen ollessa suorittamassa asepalvelustaan vuonna 1970. ==Ensimmäinen kokoonpano (syksy 1968)== *Eero Raittinen - laulu *Nono Söderberg - kitara *Poku Tarkkonen - urut *Leif Kiviharju - basso *Aikka Hakala - rummut ==Viimeinen kokoonpano (tammikuu 1969)== *Eero Raittinen - laulu *Jukka Tolonen - kitara *Esa Pulliainen - kitara (useammissa videoissa) *Hillel Tokazier - piano *Juhani Reponen - saksofoni ja huilu *Vesa Aaltonen - rummut *Häkä Virtanen - basso ==Viikonloppubändi (1970)== *Eero Raittinen - laulu *Kalle Lae - kitara *Curre Boucht - piano, laulu *Tapio Seger - basso *Matti Oiling - rummut *Raimo Rautarinne - rummut Luokka:Suomalaiset yhtyeet
Samppalinnan maauimala

Samppalinnan maauimala on Turussa Samppalinnanpuistossa sijaitseva, arkkitehti Abel Sandelinin suunnittelema maauimala. Maauimala valmistui vuonna 1955 ja vihittiin käyttöön vuonna 1956. Maauimalan rakennussuunnitelmat laadittiin Turun kaupungin talorakennusosastolla, jota johti kaupunginarkkitehti A. S. Sandelin. Maauimalan rakennustyöt alkoivat vuonna 1953 louhintatöillä, harjannostajaisia vietettiin 29.11.1954 ja maauimala avattiin yleisölle juhannukseksi 22.6.1955. Tällöin olivat valmiina 50 metriä pitkä ja 3 675 kuutiometriä käsittävä kaarevalinjainen pääallas, 800 istumapaikkaa käsittävä katsomo alapuolisine pukuhuoneineen ja valvomoineen, hyppytornit (toisen tasot 5 m, 7½ m ja 10 m sekä toisen 3 m ja hyppylauta 1 m), auringonottotasot (2 000 seisomapaikkaa) sekä kioskirakennus. Myös ylärinteeseen sijoitettu lastenallas kuului alkuperäiseen suunnitelmaan, mutta se valmistui vasta pari vuotta myöhemmin, vuonna 1957. Maauimalan rakennustöistä vastasi kaupungin rakennusosasto ja työpäällikkönä toimi E. Lönkä. Maauimalassa on kaksi allasta: 50 metrin pituinen suuri allas ja lasten allas. Suuremman altaan reunalla on hyppytorni, jonka hyppytasot sijaitsevat 5, 7½ ja 10 metrin korkeuksilla. Samppalinnan maauimala suunniteltiin alun perin vuoden 1952 Helsingin olympialaisten uimalajien suorituspaikaksi. Uimalajit kisattiin kuitenkin muualla ja Turkuun rakennettiin vuonna 1952 maauimalan sijasta nykyisin Veritas Stadionina tunnettu jalkapallostadion. Kesällä 1969 Samppalinnan maauimala houkutteli 225 000 kävijää ja 41 vuotta myöhemmin kesällä 2010 yhä noin 150 000 kävijää. Nykyisin kävijöitä on normaalikesinä noin 110 000–120 000. == Lähteet == == Aiheesta muualla == * Samppalinnan maauimala Turun kaupungin sivuilla Luokka:Maauimalat Luokka:Turun urheilupaikat Luokka:III kaupunginosa
Fun Factory

Fun Factory on saksalainen elektronista musiikkia esittävä vuonna 1992 perustettu yhtye. Yhtyeen keulakuvana on hampurilainen hip hop-artisti Toni Cottura. Fun Factoryn suosio oli suurimmillaan 1990-luvulla. Yhtyeen esittämiä kappaleita ovat muun muassa "Take Your Chance", "Pain" ja "I Wanna B With You". Elokuussa 2016 yhtye julkaisi uuden studioalbumin Back To The Factory. ==Diskografia== ===Albumit=== * Non Stop! - The Album (1994) * Fun-Tastic (1995) * Back To The Factory (2016) ===Singlet=== * "Groove Me" (1993) * "Close to You" (1993) * "Take Your Chance" (1994) * "Pain" (1994) * "I Wanna B with U" (1995) * "Celebration" (1995) * "Doh Wah Diddy" (1995) * "Don't Go Away" (1996) * "I Love You" (1996) * "Let's Get Crunk" (2015) * "Turn It Up" (2016) ==Lähteet== ==Aiheesta muualla== Luokka:Saksalaiset elektronisen musiikin yhtyeet Luokka:Saksalaiset eurodanceartistit ja -yhtyeet
Shelby

thumb|250px|Shelbyn päätoimisto Paradisessa, Nevada Shelby-automerkki on kilpa-ajaja Carroll Shelbyn perustama yhdysvaltalainen yhtiö. Alun perin Shelby perusti yhtiönsä kilpaillakseen autokilpailuissa. Hän valmisti mm. Le Mans -kisaa varten Shelby Daytona -kilpureita. Shelbyn seuraava saavutus oli brittiläisen AC-automerkin koriin rakennettu Shelby Cobra. Erikoisen autosta teki sen pieni koko ja suuri moottori ja tehokkuus. Moottorina toimi Fordin 427-kuutiotuumainen (n. 7000 cm³) isolohko-V8. == Shelby Mustang-malleista ja historiaa == Shelbyn ehkä tunnetuimpia malleja oli Fordin kanssa yhteistyössä valmistetut Shelby Mustangit. Ferrarin kieltäydyttyä Fordin ostotarjouksesta, yhtiö värväsi Shelbyn rakentamaan heille muskeliauton, jolla saisi "italialaisen itkemään" lainaten Fordin mainostekstiä. Shelbylle toimitettiin tavallisia Fastback korisia Mustangeja jotka hän kotitallissaan viritti ja maalasi tutuilla väreillä.(Valkoinen ja siniset raidat) Nämä raidat ovat USA:n kilpaväritys jollaiset nähtiin ensi kertaa Le Mans-radoilla Cunninghamien kisatessa 24 tunnin kisassa. Mustangia sai ensimmäisinä vuosina vain yhtenä versiona (GT-350), mutta myöhemmin mallistoon lisättiin suurempitehoisempi versio (GT-500) Tunnetuimpia Shelby GT 500-omistaja oli varmasti Jim Morrison, jolla oli levy-yhtiöltä lahjoituksena saama vuoden 1967 Nightmist Blue-värinen ”Blue Lady”, kuten Morrison autonsa nimesi. Nykyään Morrisonin Shelby on havitelluimpia vanhoja GT-500:sia, auton olinpaikasta ei kuitenkaan ole varmuutta. Shelby Mustangeista tuli menestyneitä ja nykypäivänä harvinaisia keräilykappaleita. Autoja valmistettiin vuosina 1965-1970. Shelby Mustangeja valmistettiin myös Euroopassa nimellä Shelby Europa Mustang. Autot ovat harvinaisia, varsinkin avomallit jotka molemmat löytyvät nykyään Suomesta. Myös yksi Shelby GT-250 valmistettiin koekäyttöä varten. Mutta se ei koskaan päässyt tuotantoon vaarallisuutensa, vakuutusyhtiöiden ja alkavan bensakriisin takia. ==Shelby Mustang nykyään== Nykypäivänä Shelby on palannut jälleen Ford Mustang-mallistoon. Vanhaan ulkonäköön perustuva retromuotoiltu auto kulkee nykyään nimellä Ford Mustang Shelby GT-500, jota on saatavana myös Suomessa. Top Gear testasi tuotantokaudella 9 Shelbyn todellisen voimantuoton, ja tulos oli 447 bhp. Mallistoon ollaan myös lisäämässä KR (king of the road) mallia, joka tulisi olemaan tehokkain Mustang koskaan. Luokka:Yhdysvaltalaiset automerkit Luokka:Yhdysvaltalaiset yritykset
Leonel Marshall

Leonel Marshall (s. 25. syyskuuta 1979 L' Avana, Kuuba) on kuubalainen ammattilentopalloilija. https://web.archive.org/web/20190806095753/https://www.sports- reference.com/olympics/athletes/ma/leonel-marshall-2.html == Ura == Marshall aloitti lentopallouransa L` Avanassa Kuubassa. Hänellä huomattiin suuria lahjoja nopeasti, etenkin ponnistusvoimassa. Hän nousi suureksi lahjakkuudeksi, ja siirtyi tämän jälkeen jo hyvin nuorena pelaamaan ulkomaille, koska Kuubassa ei ole sarjoja aikuisille pelaajille. Kesällä 1998, 18-vuotiaana, hän siirtyi Italian A2-liigassa pelaavaan Porto Livornoon. Marshall kuului Kuuban joukkueeseen Sydneyn kesäolympialaisissa 2000.https://www.olympedia.org/athletes/94485 Vuonna 2001 Marshall suoritti muutamien muiden kuubalaisten maajoukkuepelaajien kanssa "joukkopaon" Kuuban miesten lentopallomaajoukkueesta, jossa ei tämän jälkeen ole nähty muun muassa Marshallia eikä Angel Dennistä. == Lähteet == == Saavutukset == * Top Teams cupin voitto 2006 * Paras pelaaja Top Teams cupissa 2006 * Paras hyökkääjä Maailmanliigassa 2001 == Joukkueet == * 2007-2008 A1 M. Roma Volley, Italia * 2006-2007 A1 Copra Berni Piacenza , Italia * 2005-2006 A1 Copra Berni Piacenza, Italia * 2004-2005 A1 Copra Piacenza, Italia * 2003-2004 A1 Coprasystel Ventaglio, Italia * 1999-2000 A2 Sarplast Livorno, Kuuba * 1998-1999 A2 Si.Tel. Porto Livorno, Kuuba Luokka:Kuubalaiset lentopalloilijat Luokka:Vuonna 1979 syntyneet Luokka:Elävät henkilöt
Germund Fredrik Aminoff

Germund Fredrik Aminoff (25. heinäkuuta 1796 Rantasalmi – 21. toukokuuta 1876 Helsinki) oli suomalainen filosofi ja filosofian professori. Aminoffin vanhemmat olivat majuri Germund Fredrik Aminoff ja Helena Katarina Rehbinder. Hän pääsi ylioppilaaksi Turussa 1812 sekä Uppsalassa 1817 ja valmistui filosofian kandidaatiksi 1824 ja filosofian tohtoriksi Uppsalassa 1827. Aminoff toimi Uppsalan Suomalaisen osakunnan kuraattorina vuosina 1818–1824. Hän toimi Aleksanterin yliopiston filosofian dosenttina vuonna 1831 ja filosofian apulaisena samasta vuodesta. Aminoff nimitettiin professoriksi vuonna 1838. Hän toimi teoreettisen ja käytännöllisen filosofian vt. professorina vuodesta 1848, vakinaisena 1849–1852. Filosofina Aminoff oli hegeliläinen. Aminoffille myönnettiin Pyhän Annan ritarikunnan kolmannen luokan risti vuonna 1858. Aminoff toimi Helsingfors lyceumin esimiehenä vuosina 1841–1845 ja painotarkastuskomitean jäsenenä vuosina 1847–1865. Aminoffin puoliso oli Beata Sofia von Essen (1809–1890). Heillä oli seitsemän lasta joista tunnetuin lienee valtioneuvos Torsten Johan Aminoff (1847–1936), yksi muista oli metsänhoitaja Adolf Otto Aminoff (1840–1888). == Ritarikunnat == * Pyhän Annan ritarikunta (1858) == Teoksia == * De scepticismo philosophico I–IV, väitöskirja. 1830 * De statu theologiae moralis adhuc vigentis in alium perfectiorem mox transgressuro, väitöskirja. 1844 * De notione honestatis absolutae, väitöskirja. 1848 * Meletemata philosophiam historiae universalis spectantia I–III, stipendiväitöskirja. 1851–1852 Helsingin yliopiston opettaja– ja virkamiesmatrikkeli 1640–1917, osa A–G ==Katso myös== * Aminoff-suku == Lähteet == Luokka:Keisarillisen Aleksanterin- Yliopiston professorit Luokka:Suomalaiset filosofit Luokka:Suomalaiset professorit Luokka:Vuonna 1796 syntyneet Luokka:Vuonna 1876 kuolleet
Museo dei trasporti Ogliari

thumb|Museo dei trasporti Ogliari Museo dei trasporti Ogliari (suom. Ogliarin liikennemuseo) on Rancossa Varesen maakunnassa Pohjois-Italiassa sijaitseva museo. Museon on harrastuksekseen perustanut vuonna 1954 Francesco Ogliari, jonka talon pihalla museo sijaitsee. Museoon on aina ollut vapaa pääsy aukioloaikoina, mutta poistuessa voi antaa vapaaehtoisen lahjoituksen museon ylläpitämiseksi. Museo on auki kesäkaudella. Museossa on sekalainen valikoima liikennevälineitä 1700-luvulta 1900-luvun jälkipuoliskolle. Liikennevälineet on laitettu esille ulkoilmaan, ja niihin on puvustettu mallinukkeja aikakaudelle sopiviin vaatteisiin. Museosta löytyy erikoisuuksia, mm. Giuseppe Verdin ja paavin omat junanvaunut sekä maan alle rakennettu kokonainen milanolainen metroasema junineen. == Aiheesta muualla == *Museon verkkosivusto Luokka:Italian museot Luokka:Liikennemuseot Luokka:Varesen maakunta
Ammunta kesäolympialaisissa 1932

Los Angelesin kesäolympialaisissa 1932 ammunnassa kilpailtiin kahdessa lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 50 m pienoiskivääri, makuu Bertil Rönnmark 294 Gustavo Huet Meksiko 294 Zoltan Hradetzky Soos-Ruszka Unkari 293 25 m kaksintaistelu Renzo Morigi Italia 36 Heinz Hax 36 Domenico Matteucci Italia 36 ==Mitalitilasto== 1\. Italia 1 0 1 2 2\. 1 0 0 1 3\. Meksiko 0 1 0 1 3\. 0 1 0 1 5\. Unkari 0 0 1 1 ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1932 1932
Kesäuniversiadit 2007

XXIV kesäuniversiadit järjestettiin Bangkokissa Thaimaassa 8. elokuuta-18\. elokuuta. Kilpailuihin osallistui noin 170 maata ja yhteensä noin 10 000 urheilijaa kilpaili kaikkiaan 15 lajissa. ==Lajit== ===Päälajit=== * Yleisurheilu * Koripallo * Uimahypyt * Voimistelu * Miekkailu * Jalkapallo * Uinti * Tennis * Lentopallo * Vesipallo ===Valinnaiset lajit=== * Jousiammunta * Purjehdus * Softball * Taekwondo * Wrestling ==Mitalitaulukko== Sijoitus Maa Kultaa Hopeaa Pronssia Yhteensä 1\. 32 29 26 87 2\. 28 27 37 92 3\. 28 20 18 66 4\. 19 15 22 56 5\. 15 18 18 51 6\. 13 7 9 29 7\. 11 5 9 25 8\. 10 10 14 34 9\. Taipei 7 9 12 28 10\. 6 6 9 21 11\. 5 4 5 14 12\. 5 3 8 16 13\. 4 1 4 9 14\. 3 5 3 11 15\. 3 3 5 13 16\. 3 3 5 11 17\. 3 3 4 10 18\. 3 2 3 8 19\. 2 5 9 16 20\. 2 3 1 6 21\. 2 1 4 7 22\. 2 1 2 5 23\. 2 1 0 3 24\. 2 0 3 5 25\. 2 0 2 4 26\. 2 0 0 2 27\. 1 6 7 14 28\. 1 4 5 10 29\. 1 3 6 10 30\. 1 2 2 5 1 2 2 5 32\. 1 2 1 4 33\. 1 2 0 3 1 2 0 3 35\. 1 1 1 3 1 1 1 3 37\. 1 1 0 2 1 1 0 2 1 1 0 2 40\. 1 0 1 2 1 0 1 2 1 0 1 2 1 0 1 2 1 0 1 2 45\. 1 0 0 1 1 0 0 1 1 0 0 1 48\. 0 4 2 6 49\. 0 4 1 5 50\. 0 2 1 3 51\. 0 2 1 3 52\. 0 1 1 2 0 1 1 2 54\. 0 1 0 1 0 1 0 1 0 1 0 1 0 1 0 1 0 1 0 1 0 1 0 1 60\. 0 0 3 3 0 0 3 3 62\. 0 0 2 2 63\. 0 0 1 1 0 0 1 1 0 0 1 1 0 0 1 1 0 0 1 1 ==Aiheesta muualla== *Kilpailujen virallinen sivusto 2007 Luokka:Vuoden 2007 urheilu Luokka:Thaimaan urheilu Luokka:Bangkok
Peithon Agenorin poika

Peithon Agenorin poika (Kuoli 312 eaa.) oli makedonialainen sotilas jonka Aleksanteri Suuri oli Induksen alajuoksun alueen satraappina 325 eaa.-316 eaa. Peithon mainitaan ensimmäisen kerran lähteissä jalkaväen osaston (taxis) komentajana vuonna 325 eaa. malli-heimoa vastaan käydyissä taisteluissa. Peithon kunnostautui taisteluissa niin että Aleksanteri Suuri nimitti hänet satraapiksi sille alueelle joka jäi Induksen ja Akesineksen (nykyinen Chenab) yhtymäkohdan eteläpuolelle. Aleksanterin vielä ollessa Intiassa Peithon kukisti kapinaan nousseen kuningas Musikanoksen. Myöhemmin paikalliset nousivat kapinaan ja Peithonin oli peräännyttävä Induksen yläjuoksulle Poroksen ja Taksileen luokse. Aleksanteri Suuren kuoleman jälkeen diadokit päättivät että Peithon saisi jatkaa tehtävässään. Vuonna 317 eaa. eräs toinen Peithon, Meedian satraappi, yritti saada Aleksanterin valtakunnan itäosat hallintaansa. Muut satraapit liittoutuivat häntä vastaan. Poros lähti länteen, mukanaan osa joukoistaan. Vuonna 315 eaa. valtakunnan uusi mahtimies Antigonos I nimitti Peithonin Babyloniain satraapiksi. Pian tämän jälkeen Chandragupta Maurya valtasi Induslaakson. Kolmannessa diadokkisodassa Peithon taisteli Antigonoksen pojan Demetrioksen kanssa Ptolemaios I:tä vastaan. Peithon kaatui Gazan taistelussa. Ptolemaioksen liittolainen Seleukos valtasi Babylonian vuonna 311 eaa. == Lähde == * Peithon (2) - Livius.org luokka:Diadokit luokka:Satraapit
Ammunta kesäolympialaisissa 1936

Berliinin kesäolympialaisissa 1936 kilpailtiin ammunnassa kolmessa eri lajissa. ==Mitalistit== Laji Kultaa Kultaa Hopeaa Hopeaa Pronssia Pronssia 50 m pienoiskivääri, makuu Willy Røgeberg 300 Ralph Berzsenyi Unkari 296 Wladyslaw Karas 296 50 m vapaapistooli Torsten Ullman 559 Erich Krempel Saksa 544 Charles des Jammonieres 540 25 m kaksintaistelu Cornelius van Oyen Saksa 36 Heinz Hax Saksa 35 Torsten Ullman 34 ==Mitalitilasto== 1\. Saksa 1 2 0 3 2\. 1 0 1 2 3\. 1 0 0 1 4\. Unkari 0 1 0 1 5\. 0 0 1 1 5\. 0 0 1 1 ==Suomalaiset== Nimi: Laji Tulos Sijoitus Sulo Cederström 25 m kaksintaistelu 21 26. Olavi Elo 50 m pienoiskivääri makuu 293 19. Vilho Elo 25 m kaksintaistelu 23 21. Bruno Frietsch 50 m pienoiskivääri, makuu 295 8. Viljo Leskinen 50 m pienoiskivääri makuu 15. Aatto Nuora 50 m vapaapistooli 532 8. Jaakko Rintanen 25 m kaksintaistelu 32 13. Jaakko Rintanen 50 m vapaapistooli 520 15. Tapio Vartiovaara 50 m vapaapistooli 537 5. ==Lähteet== *Kansainvälisen ampumaurheiluliiton (ISSF) tietokanta *Kansainvälisen olympiakomitean tietokanta 1936 Luokka:Kesäolympialaiset 1936
Cartoceto di Pergolan kullatut pronssiesineet

thumb|250px Cartoceto di Pergolan kullatut pronssiesineet ovat ainoa vielä jäljellä oleva roomalaisajan ratsastusaiheinen kullattujen pronssiesineiden löytö. Alun perin siihen kuului kaksi hevosta ja kaksi ritaria, joista vain toinen on säilynyt, sekä kaksi seisovaa naista. ==Löytäminen ja restaurointi== Kesäkuussa 1946 löydettiin Italiasta Santa Lucia di Calemellosta läheltä Cartoceto di Pergolaa satoja pieniä kullattuja pronssipalasia. Löydön tekijänä pidetään Giovanni Vernareccia, joka oli tuolloin Fossombronen arkeologinen johtaja. Hän on myös kuvannut löytöä muistelmissaan. Vernarecci ja Nereo Alfieri, joka oli Soprintendenza alle Antichità delle Marchen alueellinen johtaja. Restaurointi valmistui useassa vaiheessa vuosien 1949 ja 1988 välillä. Yhteensä 318 palasta koottiin neljä patsasta. ==Alkuperäinen asetelma== Esineet löydettiin läheltä Via Flaminian ja Via Saria Gallican välistä risteystä. Paikka on etäällä keskuksista, mikä on johtanut arvailuihin siitä, että asetelma siirrettiin alkuperäiseltä paikaltaan odottamaan uudelleensijoittamista joskus myöhäisantiikin aikana. Tai kenties bysanttilaisella ajalla sillä on myös esitetty teorioita siitä, että kyseessä on damnatio memoriae. Esineiden alkuperäinen sijainti on epävarma. Yleisimmin hyväksytty teoria on, että asetelma oli jalustalla jossakin julkisella paikalla (todennäköisesti löytöpaikan lähellä sijainneen roomalaisen kaupungin foorumilla. Todennäköisimpiä vaihtoehtoja ovat Forum Spronii Fossombronessa, joka oli lähin kaupunki; Sentinum Sassoferratossa, josta on löydetty useita suuria patsaita; tai Suasa, sillä siellä on tehty useita vastaavankaltaisia löytöjä). Luokka:Antiikin Rooman ja etruskien taide Luokka:Italian patsaat ja veistokset
Lapinorvokki

Lapinorvokki (Viola biflora) on orvokkeihin kuuluva kasvilaji. Se muistuttaa rakenteeltaan metsä- ja aho-orvokkia. Kukat ovat keltaisia ja niiden muoto muistuttaa keto-orvokin kukkia. Kukkavarsi on pysty, hento ja haaraton, 7–15 cm pitkä. Kiehiset == Levinneisyys == Suomessa lapinorvokkia kasvaa vain aivan pohjoisessa, esimerkiksi Inarin seudulla. Skandinavian niemimaan pohjoisosien lisäksi lajia esiintyy kuitenkin myös Keski- ja Etelä-Euroopan vuoristoissa ja Siperiassa. Tunturien rinteillä koivumetsissä laji kasvaa korkeaksi ja isokukkaiseksi, kun taas puurajan yläpuolella se on todella matala, harvalehtinen ja pienikukkainen. == Lähteet == == Aiheesta muualla == * * Pinkka, Lajintuntemuksen oppimisympäristö: Lapinorvokki (Viola biflora) * Luontoportti: Lapinorvokki (Viola biflora) * Pohjolan kasvien pauloissa: Viola biflora - lapinorvokki * ITIS: Viola biflora * United States Department of Agriculture (USDA): Viola biflora * Flora of China: Viola biflora Luokka:Orvokit
Kukkula

Kukkula on maankohouma, joka ei erotu merkittävästi muusta maastosta. Kukkula ei vaikeuta asutusta ja useita kaupunkeja onkin rakennettu kukkuloiden lähistölle, kuten esimerkiksi Rooma ja Turku. Merkitykseltään lähelle kukkulaa suomen kielessä tulevat nimitykset kunnas ja kankare, jotka suomalaisen maantieteilijän J. G. Granön teoksessaan Puhdas maantiede (1930) esittämässä luokittelussa on määritelty niin, että kunnas on alle 10 metriä korkea, ja kankare on korkeudeltaan 10–20 metriä. Näitä korkeampi on mäki, joka on korkeudeltaan 20–50 metriä. ==Lähteet== * Luokka:Seulonnan keskeiset artikkelit
Andrés de la Cruz

Andrés de la Cruz Torres (s. 20. kesäkuuta 1986 Madrid, Madridin maakunta, Espanja) on espanjalainen näyttelijä ja laulaja. Hänen merkittävimpiä roolejaan on Boliche () televisiosarjassa Serranon perhe. Andrés on ollut näyttelijä kymmenenvuotiaasta asti, ja on todella iloinen siitä. Hänellä on pikkusisko nimeltä Gema. Andrés rakastaa pop-musiikkia, jalkapalloa ja matkustamista. Hänen lempikaupunkinsa on Berliini. De la Cruz on myös ollut osa yhtyettä nimeltä Santa Justa Klan (SJK), johon kuuluivat samassa sarjassa näytelleet Natalia Sánchez (Teté), Víctor Elías (Guille) ja Adrián Rodríguez (David). Yhtye on kuitenkin jo lopettanut. ==Filmografia== ===Elokuvat=== * La Comunidad (2000) * El Cielo abierto (2000) * El viaje de Carol (2002) ===Televisio=== * Raquel busca su sitio * Serranon perhe (2003–2008) ==Diskografia (Santa Justa Klan)== ===Studioalbumit=== * Santa Justa Klan (2005) * D.P.M. (2006) Santa Justa Klan -yhtye lopetettiin kahden suositun albumin jälkeen. == Aiheesta muualla == * Andrés de la Cruz Santa Justa Klanin sivustolla * Tämä henkilö on ollut yksi suosituimmista henkilöistä Serranon Perheessä. Cruz, Andres de la Cruz, Andres de la Cruz, Andres de la
Kupittaan maauimala

Kupittaan maauimala on Turussa, Kupittaanpuistossa sijaitseva maauimala. Se avattiin vuonna 1912, mikä tekee siitä Suomen vanhimman maauimalan. Kupittaan maauimalassa on kolme allasta: iso allas, syväallas ja lastenallas. Uimalassa oli 56 metrin pituinen vesiliukumäki, joka purettiin keväällä 2010. Nykyään siellä on noin 15-metrinen liukumäki aivan maauimalan reunassa. == Lähteet == ==Aiheesta muualla== * Kupittaan maauimala Turun kaupungin sivuilla Luokka:Kupittaa Luokka:Maauimalat Luokka:Turun urheilupaikat
Dalia Itzik

Dalia Itzik (‎, s. 20. lokakuuta 1952 Jerusalem, IsraelDalia Itzik, Knesset, Virallinen sivu) on israelilainen poliitikko ja entinen knessetin puhemies. Irakin juutalaisille vanhemmille syntynyt Itzik valittiin ensimmäisen kerran knessetiin 1992 työväenpuolueesta, josta hän siirtyi Kadima-puolueeseen 2006. Hän on ollut ministeri kolmessa hallituksessa. 25\. tammikuuta 2007 hänestä tuli virkaatekevä presidentti Moshe Katsavin pyydettyä virkavapaata kolmeksi kuukaudeksi ja uudestaan heinäkuussa Katsavin erottua tehtävistään. Samalla hänestä tuli Israelin ensimmäinen naispresidentti, ja hän oli virassa Shimon Peresin valintaan asti. Itzik oli ehdokkaana Israelin presidenttivaaleissa 2014. ==Lähteet== Luokka:Knessetin jäsenet Luokka:Israelin presidentit‎ Luokka:Israelin ministerit Luokka:Vuonna 1952 syntyneet Luokka:Elävät henkilöt
Lea Massari

Lea Massari (s. Anna Maria Massetani, 30. kesäkuuta 1933) on italialainen näyttelijä. Hän syntyi Roomassa ja opiskeli arkkitehtuuria Sveitsissä. Massarin tunnetuimpia rooleja ovat olleet Annan osa Michelangelo Antonionin elokuvassa Seikkailu (L’avventura, 1960) sekä äidin osa Louis Mallen Rakkaassa sydämessä (Le souffle au cœur, 1971). Massari oli vuonna 1975 tuomari Cannesin elokuvajuhlilla. Hän otti 1950-luvulla käyttöön nimen Lea edesmenneen sulhonsa Leon mukaan. == Aiheesta muualla == * Luokka:Italialaiset näyttelijät Luokka:Vuonna 1933 syntyneet Luokka:Elävät henkilöt
T-60

T-60 oli neuvostoliittolainen, toisen maailmansodan aikainen kevyt panssarivaunu. Vaunua valmistettiin vuosina 1941-1943 kuutisen tuhatta kappaletta. ==Suunnittelu ja käyttöönotto== T-60 on amfibisen T-40-vaunun jatkokehitelmä. 25\. heinäkuuta 1941 Moskovan tehdas numero 37 määrättiin lopettamaan T-40:n valmistus ja alkamaan valmistaa T-50-vaunua. T-50 oli kuitenkin kehittynyt ja sen valmistus, etenkin kahdeksannopeuksisen planetaarisen vaihteiston valmistus oli mahdotonta tehtaalle, joka hädin tuskin pystyi T-40:n valmistukseen. T-60 suunniteltiin heinäkuussa 1941 tehtaan suunnitteluosastolla Nikolai A. Astrovin johdolla vain 15 päivässä. Panssarointia vahvistettiin eikä vaunu enää kellunut veden pinnalla. Runko, voimansiirto, moottori, sähköjärjestelmät ja aseet perustuivat T-40:ssa hyvin toimiviin. Aseistukseksi tuli 12,7 mm raskas konekivääri DŠK ja yksi 7,62 mm DT-konekivääri. Prototyyppi esiteltiin panssarivaunujen valmistuksesta vastanneelle kansankomissaari Vjatšeslav Malyševille, joka ehdotti vaunun varustamista 20 mm automaattitykillä. Toinen prototyyppi esiteltiin myös ylipäällikkö Stalinille ja valtion puolustuskomitea määräsi vaunun sarjavalmistukseen ja tehtaan 37, Puna-armeijan telakan Stalingradissa, Gorkin autotehtaan (GAZ) ja Harkovan traktoritehtaan (HTZ) valmistamaan 10 000 vaunua. Pääinsinööri Astrov ajoi henkilökohtaisesti mallikappaleen Moskovasta Gorkiin. GAZin suunnittelija yksikertaistivat rakennetta oman tehtaansa valmistusmahdollisuuksiin. Valmistuksen kuluessa panssarointia vahvistettiin 25 millimetristä 35 millimetriin ja vielä myöhemmin NII-48:n ehdotuksesta runkoon ja torniin lisättiin 10 mm lisälevyt. Jatkokehitelmänä syntyi T-70, jonka jälkeen T-60:n runkojen valmistus suunnattiin itseliikkuviin tykinalustoihin ja ilmatorjuntavaunuihin. T-60-vaunuja käytettiin ensimmäisen kerran taistelussa Poltavassa syyskuussa 1941. Suuri määrä vaunuja ehti jo Moskovan taisteluun. ==Lähteet== * http://army.lv/ru/t-60/istorija/631/713#info Luokka:Neuvostoliiton toisen maailmansodan panssarivaunut Luokka:Neuvostoliittolaiset kevyet panssarivaunut
Luettelo Ranskan puolueista

Ranskan poliittiset puolueet sisältää luettelon Ranskan nykyisistä poliittisista puolueista, sekä valtakunnallisista, alueellisista että paikallisista. Puolueet voidaan jaotella kolmeen ryhmään. Ensinnä tulevat kansanedustuslaitoksessa edustettuina olevat puolueet, sitten lähinnä valtakunnalliset puolueet ja poliittiset liikkeet, joilla ei kuitenkaan ole parlamentaarista edustusta. Kolmas ryhmä ovat alueelliset ja paikalliset puolueet sekä alueellista autonomiaa tai itsenäisyyttä ajavat liikkeet. ==Parlamentaariset puolueet vaalikaudella 2017–2022== Kansallisia parlamenttipuolueita ovat ne puolueet, joilla on edustus Manner-Ranskan alueelta tasavallan kansallisessa senaatissa tai kansalliskokouksessa. Alueellisia kansallisia puolueita ovat lähinnä ne, jotka toimivat merentakaisissa departementeissa ja joilla on myös enemmän ja vähemmän kiinteä suhde Manner-Ranskan johonkin puolueeseen. === Nykyiset parlamenttipuolueet === Puolue Politiikka Jäsenet Nimi Lyhenne Puheenjohtaja Asemointi Ideologia Kansalliskokous Senaatti Euroopan parlamentti Alueneuvosto La République En Marche! LREM Stanislas Guerini keskusta liberalismi, EU-myönteisyys Les Républicains LR Christian Jacob keskusta-oikeisto konservatismi, liberaalikonservatismi, kristillisdemokratia Sosialistinen puolue PS Olivier Faure keskusta-vasemmisto sosiaalidemokratia, demokraattinen sosialismi Mouvement démocrate MoDem François Bayrou keskusta, keskusta-oikeisto liberalismi, sosiaaliliberalismi, kristillisdemokratia Alistumaton Ranska FI Jean-Luc Mélenchon vasemmisto, äärivasemmisto euroskeptismi, vasemmistopopulismi, ekososialismi Radikaaliliike MR Laurent Hénart keskusta sosiaaliliberalismi, sekularismi, liberalismi Demokraattien ja riippumattomien unioni UDI Jean-Christophe Lagarde keskusta, keskusta-oikeisto liberalismi, sosiaaliliberalismi, EU-myönteisyys Ranskan kommunistinen puolue PCF Pierre Laurent vasemmisto kommunismi, euroskeptismi Kansallinen liittouma RN Marine Le Pen laitaoikeisto arvokonservatismi, protektionismi, nationalismi Vasemmistopuolue PG Eric Coquerel Danielle Simonnet vasemmisto demokraattinen sosialismi, ekososialismi, vasemmistopopulismi The Centrists LC Hervé Morin keskusta, keskusta-oikeisto sentrismi, kristillisdemokratia, konservatiiviliberalismi Europe Écologie – Les Verts EELV Julien Bayou keskusta-vasemmisto vihreä liike, desentralisaatio Debout la France DLF Nicolas Dupont-Aignan oikeisto, äärioikeisto nationalismi, kansalliskonservatismi, oikeistopopulismi == Muut parlamenttipuolueet == * Demokraattiset eurooppalaiset joukot * Moderni vasemmisto * Mouvement des progressistes * Alliance Centriste * Kansalaisten ja republikaanien liike * Cap21 * Génération.s * Enseble! * Ekologinen puolue * Comités Jeanne * Ranskan patriootit * Agir, la droite constructive == Lähteet == Ranskan puolueet * puolueet
Forti FG03

Forti FG03 oli George Rytonin suunnittelema Formula 1 -auto, jota Forti-talli käytti kaudella 1996. Autoa ajoivat italialaiset Luca Badoer ja Andrea Montermini. FG03 suunniteltiin korvaamaan hidas ja kilpailukyvytön B versio FG01 autosta. FG03 oli suuri edistysaskel Fortin mittakaavassa, mutta se tuli liian myöhään. Autossa oli keskitytty parantamaan aerodynamiikkaa ja luotettavuutta. Talli oli jo kuitenkin ajautunut taloudellisiin ongelmiin, ja uusi auto selviytyi maaliin vain kerran. Saksan GP:ssa talli vetäytyi Formuloista lopullisesti. Forti sijoittui valmistajien MM-sarjassa viimeiseksi, eikä saavuttanut yhtään pistettä. == Formula 1 -tulokset == (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1996 Forti Ford V8 AUS BRA ARG EUR SMR MON ESP CAN FRA GBR GER HUN BEL ITA POR JPN 0 11. Luca Badoer 10 Kesk. DNQ Kesk. Kesk. DNQ DNP Andrea Montermini DNS DNQ Kesk. Kesk. DNQ DNP Luokka:Formula 1 -kausi 1996 Luokka:Fortin Formula 1 -autot
Lumihome

Lumihome (Microdochium nivale) on yksi tärkeimmistä syysviljojen ja nurmikasvien taudeista Suomessa. Lumihome on myös haitta metsänhoidolle, sillä se tuhoaa varttuvia taimia lumen sisällä. == Lähteet == * Farmit.net: Lumihome * UniProt: Taxonomy - Microdochium nivale === Viitteet === Luokka:Kasvitaudit Luokka:Sordariomycetes Luokka:Sienitaudit
Michèle Morgan

Michèle Morgan (synt. Simone Renée Roussel; 29. helmikuuta 1920 Neuilly-sur- Seine – 20. joulukuuta 2016) oli ranskalainen näyttelijä. Morgan muutti lapsuudenkodistaan 15-vuotiaana ja sai opetusta René Simonilta. Hän sai vuonna 1946 roolistaan Pastoraalisinfoniassa Cannesin elokuvajuhlien parhaan naisnäyttelijän palkinnon. Hän esiintyi myös englanninkielisissä elokuvissa kuten Michael Curtizin Pirunsaaren vangit (Passage to Marseille, 1944) yhdessä Humphrey Bogartin ja Claude Rainsin kanssa. Hän sai oman tähtensä Hollywood Walk of Fameen. Morgan oli vuosina 1942–1948 naimisissa näyttelijä William Marshallin kanssa, ja parilla oli näyttelijäpoika Michael ”Mike” Marshall. Avioeron jälkeen Morgan meni vuonna 1950 uusiin naimisiin ranskalaisen näyttelijä Henri Vidalin kanssa. Henri Vidal kuoli vuonna 1959, William Marshall 1994 ja Mike-poika 2005. Vuonna 1960 Morgan solmi kolmannen avioliittonsa Gérard Ouryn kanssa.Porträt der Schauspielerin Michèle Morgan. Thomas Staedli. Viitattu 8.4.2018. Avioliitto kesti 46 vuotta aina Ouryn kuolemaan asti 2006. Ranskan hallitus teki Michèle Morganista vuonna 1969 Kunnialegioonan jäsenen. Hänelle myönnettiin vuonna 1992 kunnia-César ja 1996 Kultaisen leijonan kunniapalkinto. == Elokuvia == * Hänen menneisyytensä (Gribouille) – 1937 * Sumujen laituri (Le Quai des Brumes) – 1938 * Taivaan soittoniekat (Les Musiciens du Ciel) – 1939 * Pako pohjoiseen (La Loi du Nord) – 1939 * Notre Damen varjossa (Joan of Paris) – 1942 * Sano se iskusävelin (Higher and Higher) – 1943 * Pirunsaaren vangit (Passage to Marseille) – 1944 * Pastoraalisinfonia (La Symphonie pastorale) – 1946 * The Fallen Idol – 1948 * Fabiola – 1948 * Madame X – uskoton nainen (L'Etrange Madame X) – 1950 * 7 kuolemansyntiä (Les Sept péchés capitaux) – 1952 * Totuuden hetki (La Minute de vérité) – 1952 * Kohtaloita (Destinées) – 1952 * Ylpeät (Les Orgueilleux) – 1953 * Ahdistus (Obsession) – 1954 * Keidas (Oasis) – 1954 * Yön kuningatar (Marguerite de la nuit) – 1955 * Älä leiki rakkaudella (Les Grandes manoeuvres) – 1955 * Marie-Antoinette, Ranskan kuningatar (Marie-Antoinette reine de France) – 1956 * Viininkorjuu (The Vintage) – 1957 * Kuolleen miehen kosto (Retour de manivelle) – 1957 * Maxime – 1958 * Lunta ja lempeä (Vacanze d'inverno) – 1959 * Kolme totuutta (Le Puits aux troits vérités) – 1961 * Synnin palkka (Le Crime ne paie pas) – 1961 * Siniparta (Landru) – 1965 * Vihreät paholaiset (The Lost Command) – 1966 * Viattoman nuoren miehen päiväkirja (Benjamin, ou les mémoires d'un puceau) – 1968 * Kaikki hyvin (Stanno tutti bene) – 1990 * Koko kansan Bulworth – 1998 == Lähteet == == Aiheesta muualla == * Luokka:Ranskalaiset näyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 2016 kuolleet